רובן סמדו

**רובן אפונסו בורחס סמדו** (בפורטוגזית: **Rúben Afonso Borges Semedo**, נולד ב-4 באפריל 1994) הוא כדורגלן פורטוגזי המשחק בעמדת הבלם או בעמדת הקשר ההגנתי באבש פוטבול מליגת העל הפורטוגלית ששיחק בעבר בנבחרת פורטוגל.

סמדו נעצר באתונה ב-30 באוגוסט 2021, בחשד שהיה מעורב באונס קבוצתי של קטינה.

## קריירת מועדונים

סמדו הצטרף לאקדמיית הנוער של ספורטינג ליסבון בגיל 16. ב-11 באוגוסט 2013 הוא ערך את הופעת הבכורה שלו בקבוצה הבוגרת כאשר הוא כובש במשחק ידידות נגד פיורנטינה.

בעונת 2013/14 שיחק סמדו במדי קבוצת המילואים של ספורטינג ליסבון מהליגה הפורטוגלית השנייה. ב-26 באוגוסט 2014 הושאל לעונה לקבוצה הספרדית, ראוס.

בעונת 2015/16 סמדו חזר לסגל הקבוצה הבוגרת של ספורטינג ליסבון. את משחק הבכורה התחרותי הראשון ערך ב-9 באוגוסט כאשר הוא נכנס כמחליף בניצחון 0–1 על היריבה העירונית, בנפיקה ליסבון, במסגרת הסופר קאפ הפורטוגלי. חמישה ימים לאחר מכן הוא הושאל לויטוריה סטובאל. בחלון העברות של ינואר 2016 הוא הוחזר לספורטינג ליסבון עקב משבר פציעות בהגנה.

ב-18 בפברואר 2016 סמדו ערך את הופעת הבכורה שלו בקמפיין אירופי בהפסד 0–1 לבאייר לברקוזן במסגרת שלב 32 האחרונות של הליגה האירופית. באותו המשחק נשלף לעברו הכרטיס האדום, מה שהשאיר את קבוצתו בעשרה שחקנים.

ב-7 ביוני 2017 סמדו עבר לוויאריאל הספרדית תמורת 14 מיליון אירו.

ב-19 ביולי 2018 הושאל סמדו לוסקה לעונה אחת. בינואר בוטלה השאלתו, והוא הושאל מחדש, הפעם לריו אבה הפורטוגלית.

ב-26 ביוני 2019 חתם סמדו באולימפיאקוס מליגת העל היוונית לארבע שנים, באולימפיאקוס זכה סמדו בשתי אליפויות ובגביע היווני.

ב-31 בינואר 2022 הושאל סמדו לפורטו מליגת העל הפורטוגלית עד לתום העונה.**** וזכה עימה באליפות ובגביע הפורטוגלי.

ב-1 באוגוסט 2022 חתם סמדו על חוזה לשלוש שנים בא-דוחייל מליגת העל הקטרית.  וזכה בטרבל עם הקבוצה אליפות, גביע וגביע הליגה.

ב-24 בינואר 2024 הושאל סמדו לאל-מרח'יה גם היא מליגת העל הקטרית עד לתום העונה.

ב-12 ביולי 2024 הושאל סמדו לאל-ח'ור מליגת העל הקטרית.

ב-29 בינואר 2025 שב סמדו מהשאלה לא-דוחייל ששיחררה אותו. 

ב-6 במרץ 2025  חתם סמדו באל-מרח'יה בה שיחק בעבר כמושאל עד לתום העונה.

ב-14 באוקטובר 2025 שב סמדו לפורטוגל וחתם באבש פוטבול מתחתית ליגת העל הפורטוגלית.

## קריירה בינלאומית
סמדו ערך הופעת בכורה בנבחרת פורטוגל ב-7 באוקטובר 2020, כשהוא משלים 90 דקות במשחק ידידות שהתסיים בתיקו 0:0 נגד ספרד.

## חשד למעורבות באונס
ב-30 באוגוסט 2021 נעצר סמדו באתונה על ידי משטרת יוון, לאחר שנערה בת 17, הגישה תלונה בנוגע לאונס קבוצתי שסמדו היה מעורב בו, אחרי בילוי משותף בעיר אורופוס. כמו כן, צו מעצר הוצא נגד גבר בן 40 ממוצא ניגרי, בחשד שהוא הביא את הנערה אל ביתו של סמדו, שם התרחש האונס.

## תארים
;ספורטינג ליסבון
* הסופר קאפ הפורטוגלי: 2015
**אולימפיאקוס**

* אליפות יוון**:** 2019/2020, 2020/2021
* הגביע היווני: 2019/2020

**פורטו** 

*אליפות פורטוגל: 2021/2022
* הגביע הפורטוגלי: 2021/2022

**א-דוחייל**

* אליפות קטר: 2022/2023
* הגביע הקטארי: 2023
* גביע הליגה הקטארית: 2022/2023

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:קשרי כדורגל פורטוגזים
קטגוריה:אמדורה: כדורגלנים
קטגוריה:כדורגלני ספורטינג ליסבון
קטגוריה:כדורגלני ויטוריה סטובל
קטגוריה:כדורגלני ויאריאל
קטגוריה:כדורגלני וסקה
קטגוריה:כדורגלני ריו אבה
קטגוריה:כדורגלני אולימפיאקוס
קטגוריה:כדורגלני פורטו
קטגוריה:כדורגלני א-דוחייל
קטגוריה:כדורגלני אל-מרח'יה
קטגוריה:כדורגלני אל-ח'ור
קטגוריה:כדורגלני אבש פוטבול
קטגוריה:כדורגלני נבחרת פורטוגל
קטגוריה:פורטוגזים שנולדו ב-1994